CELEX: 32009L0106
Language: lt
Date: 1250208000000
Title: 2009 m. rugpjūčio 14 d. Komisijos direktyva 2009/106/EB, iš dalies keičianti Tarybos direktyvą 2001/112/EB dėl žmonių maistui skirtų vaisių sulčių ir tam tikrų panašių produktų

15.8.2009   
            
            
               LT
            
            
               Europos Sąjungos oficialusis leidinys
            
            
               L 212/42
            
         
      KOMISIJOS DIREKTYVA 2009/106/EB
   2009 m. rugpjūčio 14 d.
   iš dalies keičianti Tarybos direktyvą 2001/112/EB dėl žmonių maistui skirtų vaisių sulčių ir tam tikrų panašių produktų
   EUROPOS BENDRIJŲ KOMISIJA,
   atsižvelgdama į Europos Bendrijų steigimo sutartį,
   atsižvelgdama į 2001 m. gruodžio 20 d. Tarybos direktyvą 2001/112/EB dėl žmonių maistui skirtų vaisių sulčių ir tam tikrų panašių produktų (1), ypač į jos 7 straipsnį,
   kadangi:
   
               (1)
            
            
               Siekiant paskatinti laisvą vaisių sulčių ir tam tikrų panašių produktų judėjimą Bendrijoje, Direktyva 2001/112/EB nustatytos tam tikros su tų produktų gamyba, sudėtimi ir ženklinimu susijusios nuostatos. Tos taisyklės turėtų būti keičiamos atsižvelgiant į technikos pažangą ir į atitinkamų tarptautinių standartų raidą, ypač į 2005 m. liepos 4–9 d. vykusiame dvidešimt aštuntajame Codex Alimentarius komisijos posėdyje priimtą Kodekso standartą vaisių sultims ir nektarams (Codex Stan 247–2005) ir į Europos vaisių sulčių asociacijos (EVSA, angl. AIJN) praktikos kodeksą.
            
         
               (2)
            
            
               Šiame Kodekso standarte visų pirma nustatyti vaisių sulčių ir panašių produktų kokybės veiksniai ir ženklinimo reikalavimai. EVSA praktikos kodeksas, kuriame taip pat nustatyti vaisių sulčių iš koncentrato kokybės veiksniai, tarptautiniu mastu naudojamas vaisių sulčių pramonėje kaip pamatinis savaiminio reguliavimo standartas. Direktyva 2001/112/EB turėtų būti kuo labiau suderinta su šiais standartais.
            
         
               (3)
            
            
               Šiame Kodekso standarte nurodyta, kad produktas, atgamintas iš koncentruotų vaisių sulčių, apibūdinamas kaip „vaisių sultys iš koncentrato“. Būtina, kad atitinkamuose Bendrijos ženklinimo reikalavimuose taip pat būtų nurodyta naudoti šiuos tarptautiniu mastu pripažintus terminus. Siekiant užtikrinti ženklinimo nuoseklumą visose valstybėse narėse, kalbinės versijos, jeigu reikia, turėtų būti pakeistos, kad atitiktų kodekse nustatytą formuluotę.
            
         
               (4)
            
            
               Be to, šiame Kodekso standarte ir EVSA praktikos kodekse nustatytos mažiausios daugelio vaisių sulčių iš koncentrato Brikso vertės; kadangi remiantis šiomis vertėmis galima lengviau nustatyti, ar laikomasi būtinųjų kokybės reikalavimų, į jas turėtų būti atsižvelgiama tiek, kiek jos atitinka Bendrijoje naudojamas atskaitines vertes.
            
         
               (5)
            
            
               Reikėtų atitinkamai iš dalies pakeisti Direktyvą 2001/112/EB.
            
         
               (6)
            
            
               Šioje direktyvoje numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠIĄ DIREKTYVĄ:
   1 straipsnis
   Direktyva 2001/112/EB iš dalies keičiama taip:
   
               1.
            
            
               3 straipsnio 6 dalies žodžiai „pagamintos iš koncentrato (-ų)“ ir „pagamintos iš dalies koncentrato (-ų)“ atitinkamai pakeičiami žodžiais „iš koncentrato (-ų)“ ir „iš dalies koncentrato (-ų)“.
            
         
               2.
            
            
               I priedo I dalies (Sąvokų apibrėžimai) 1 punkto b papunkčio antra įtrauka pakeičiama taip:
               „Taip gautas produktas pasižymi juslinėmis ir analitinėmis savybėmis, kurios atitinka bent jau vidutines iš a punkte paminėtų tokios pat rūšies vaisių pagamintų sulčių savybes. Mažiausi vaisių sulčių iš koncentrato Brikso laipsniai nurodyti V priede.“
            
         
               3.
            
            
               Pridedamas V priedas, pateiktas šios direktyvos priede.
            
         2 straipsnis
   Valstybės narės ne vėliau kaip iki 2011 m. sausio 1 d. priima įstatymus ir kitus teisės aktus, kuriais įgyvendinama ši direktyva. Valstybės narės nedelsdamos pateikia Komisijai tų nuostatų tekstus.
   Valstybės narės, priimdamos tas nuostatas, daro jose nuorodą į šią direktyvą arba tokia nuoroda daroma jas oficialiai skelbiant.
   Tokios nuorodos darymo tvarką nustato valstybės narės.
   3 straipsnis
   Ši direktyva įsigalioja septintą dieną nuo jos paskelbimo Europos Sąjungos oficialiajame leidinyje.
   4 straipsnis
   Ši direktyva skirta valstybėms narėms.
   
      Priimta Briuselyje, 2009 m. rugpjūčio 14 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 10, 2002 1 12, p. 58.
   
      PRIEDAS
      
         
            „V PRIEDAS
            
                        Bendrinis vaisiaus pavadinimas
                     
                     
                        Botaninis pavadinimas
                     
                     
                        Mažiausia iš koncentrato atgamintų vaisių sulčių ir iš koncentrato atgamintos vaisių tyrės Brikso laipsnių vertė
                     
                  
                        Obuoliai (*)
                     
                     
                        
                           Malus domestica Borkh.
                     
                     
                        11,2
                     
                  
                        Abrikosai (**)
                     
                     
                        
                           Prunus armeniaca L.
                     
                     
                        11,2
                     
                  
                        Bananai (**)
                     
                     
                        
                           Musa sp.
                     
                     
                        21,0
                     
                  
                        Juodieji serbentai (*)
                     
                     
                        
                           Ribes nigrum L.
                     
                     
                        11,6
                     
                  
                        Vynuogės (*)
                     
                     
                        
                           Vitis vinifera L. arba jos hibridai
                        
                           Vitis labrusca L. arba jos hibridai
                     
                     
                        15,9
                     
                  
                        Greipfrutai (*)
                     
                     
                        
                           Citrus x paradise Macfad.
                     
                     
                        10,0
                     
                  
                        Gvajavos (**)
                     
                     
                        
                           Psidium guajava L.
                     
                     
                        9,5
                     
                  
                        Citrinos (*)
                     
                     
                        
                           Citrus limon (L.) Burm.f.
                     
                     
                        8,0
                     
                  
                        Mangai (**)
                     
                     
                        
                           Mangifera indica L.
                     
                     
                        15,0
                     
                  
                        Apelsinai (*)
                     
                     
                        
                           Citrus sinensis (L.) Osbeck
                     
                     
                        11,2
                     
                  
                        Pasifloros (*)
                     
                     
                        
                           Passiflora edulis Sims
                     
                     
                        13,5
                     
                  
                        Persikai (**)
                     
                     
                        
                           Prunus persica (L.) Batsch var. persica
                        
                     
                     
                        10,0
                     
                  
                        Kriaušės (**)
                     
                     
                        
                           Pyrus communis L.
                     
                     
                        11,9
                     
                  
                        Ananasai (*)
                     
                     
                        
                           Ananas comosus (L.) Merr.
                     
                     
                        12,8
                     
                  
                        Avietės (*)
                     
                     
                        
                           Rubus idaeus L.
                     
                     
                        7,0
                     
                  
                        Rūgščiosios vyšnios (*)
                     
                     
                        
                           Prunus cerasus L.
                     
                     
                        13,5
                     
                  
                        Braškės (*)
                     
                     
                        
                           Fragaria x ananassa Duch.
                     
                     
                        7,0
                     
                  
                        Mandarinai (*)
                     
                     
                        
                           Citrus reticulata Blanco
                        
                     
                     
                        11,2
                     
                  
                        Jeigu sultys iš koncentrato yra pagamintos iš pirmiau pateiktame sąraše nepaminėtų vaisių, mažiausias iš koncentrato atgamintų sulčių Brikso laipsnis yra sulčių, išspaustų iš koncentratui gaminti naudojamų vaisių, Brikso laipsnis.
                        Žvaigždute (*) pažymėtų produktų, iš kurių gaminamos sultys, mažiausias santykinis tankis nustatomas pagal santykį su vandeniu 20/20 °C.
                        Dviem žvaigždutėmis (**) pažymėtiems produktams, iš kurių gaminama tyrė, nustatomas tik mažiausias nekoreguotas Brikso vertės rodmuo (rūgštis nėra koreguojama).
                        Juodųjų serbentų, gvajavų, mangų ir pasiflorų mažiausios Brikso laipsnių vertės taikomos tik toms iš koncentrato atgamintoms vaisių sultims ir iš koncentrato atgamintai vaisių tyrei, kurios yra pagamintos Bendrijoje.“